ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
7 พ.ค. 2558

สรุปภาวะตลาดภาคเช้า : SET ลงต่อ – SET ลงต่อ เนื่องด้วยกลุ่มพลังงาน และ ICT ไม่มาตามนัด ซ้ำกลับมีแรงขายเข้ามา ส่วนแบงก์หลังรีบาวด์ขึ้นมาในช่วงแรก เริ่มมีแรงขายเข้ามาอีกครั้ง รวมถึง Sentiment ตลาดภูมิภาคที่เป็นลบ เป็นปัจจัยกดดันให้ SET ปรับลงต่อ ปิดตลาดที่ 1507.58 จุด -12.30 จุด ด้วยมูลค่าซื้อขายที่ระดับ 2.4 หมื่นลบ. กลุ่มหลัก ICT และพลังงานถ่วงตลาด ปิดลบ -1.5% และ -1.3% ตามลำดับ ส่วนแบงก์กลับมาปิดทรงตัว หลังรีบาวด์ได้ดีเพียงช่วงแรก ด้านตลาดภูมิภาคอยู่ในแดนลบระดับกลางถึงเข้ม
กลยุทธ์ที่แนะนำ : ช่วงบ่าย: อาการ SET ยังไม่น่าไว้ใจ โดยเฉพาะหากมีแรงขายเข้ามาในกลุ่มแบงก์อีกครั้ง ซึ่งช่วงเช้ารีบาวด์ขึ้นมาได้บ้าง ส่วนพลังงาน โดนแรงขายทำกำไรเล็กน้อย ตามทิศทางราคาน้ำมันดิบเมื่อคืน ทำให้คาด SET จะอ่อนตัวลงมาที่ 1505-1500 จุด ส่วนการที่จะกลับมาเป็นสัญญาณที่ดี ควรยืนเหนือระดับ 1515 จุดให้ได้ก่อน กลยุทธ์ การอ่อนตัว ยังเป็นโอกาสในการเข้าซื้อของนักลงทุน ซึ่งหากซื้อไปแล้วที่ 1505 จุด แนะนำเก็บกระสุนไว้ก่อน และติดตามจุดซื้อจากเราอีกครั้ง ส่วนการเก็งกำไรช่วงนี้เสียเปรียบ ดังนั้นพักไว้ก่อน